Suger (musika taldea)

thumb

Suger taldea 2019an Diman (Bizkaian) sorturiko rock taldea da, gaur egun bost musikariz osatua. Bertan gitarra, bateria, baxu eta teklatuarekin, beti ere albokaren deiadarrek lagundurik, haien rock and roll, pop rock, punk, metal zein folk rock estiloen eraginak antzeman daitezke euren errepertorioan.

 Musikariak 
Imanol Salvador: Abeslaria eta gitarra elektrikoa.
Mikel Azagirre: Koroak, teklatua eta alboka.
Iñaki Elgezabal: Bateria.
Ager Bilbao: Gitarra elektrikoa, bakarlaria.
Eneko Valladares: Baxua.

 Ibilbidea 
Suger taldea 2019an sortu zen, Diman (Bizkaian). Aurretik beste taldeen bertsioak jotzen egon ondoren, Mikel Azagirre (teklatua, alboka eta bigarren ahotsak), Oier Leonardo (bateria), Imanol Salvador (gitarra eta ahotsa) eta Markel Ruiz (Baxua eta bigarren ahotsak) batu egin ziren proiektu pertsonal batekin hasteko abesti propioak idatziz.

Kontzertu gutxi batzuk eman eta gero, pandemiak behartuta geldialdi bat egin behar izan zuten. Hala ere, baxu joleak agur esan baino lehen, Soroll maketa grabatu zuten 2021ean, Bilboko Kantauri estudioetan.

Bertan lau kanta argitaratu ziren:
1- EZ ESAN AGUR
2- AQUI SOM
3- UN SEGUNDO
4- AZALIK GABE

Sugerren esentzia batzea zaila izanda ere, maketa horretan taldearen gorputza ahalik eta ondoen konprimatzen saiatu ziren orduko lau taldekideak. Musika arloan, rock and roll klasikoenetik rock-poperaino doa Soroll, metal edo punketik pasata, bost instrumentu eta hiru hizkuntza direla medio: euskara, gaztelera eta katalana.

Bertan, “Aquí som” abestian, adibidez, Mikel Azagirreren alboka entzun daiteke, Imanol Salvadorrek katalanez idatzitako letran barneratuta.

Baxu joleak taldea utzi eta gero taldea hirukote bezala geratu zen, eta 2022ko apirilean, Gaizka Serrano baxu jolearen laguntzaz, bosgarren abesti bat argitaratu zuten “El Último Trago” izenpean, Berrizko Lorentzo Records estudioan grabatuta.

2023an taldeak geldialdia jasan zuen 2024 urte amaierara arte, bateria jolearen talde-uztea zela medio. Taldeak berpizte eta eraberritze prozesu bat jasan du eta, egun, ideia berriekin lanean ari da 2025etik aurrera agertokietara itzuliz.

 Diskografia 

 Soroll (2021)
 El Último Trago (2022)

 Argitalpenen Xehetasunak 

 "Soroll": 
2021eko apirilaren 4an argitaratutako taldearen lehenengo maketa. Maketaren izenak berezko esanahia dauka, katalanetik itzulirik "zarata" baiteritzo.

 Ez Esan Agur:

Maketako lehengo kanta, taldearen hitzetan "Sugerren lehenengotariko kanta".

 Aquì Som:

Taldeak duen beste zutabeetako bat agertzen da abesti honetan, euskal  instrumentuari omenaldia eginez albokaren deiadarraz gidatutako abestia, rock and roll doinuekin fusionatuta.

 Un Segundo:

Sugerreko taldekideek rock and roll klasikorantz hurbilketa egiteko saiakuntza batean sortu zuten, bertan antzeman daitezkeen pianoaren hotsek lagundurik.

 Azalik Gabe:
Taldearen abestirik ezagunena, Oier Leonardoren hitzak, melodia itsaskor batean biribilduta.thumb|Suger-en lehen "Soroll" maketa
 "El Último Trago": 
Ikuspuntu positibo batetik, heriotzaren aurrean norberaren eta ingurukoen gogoeta adierazten duen abestia, riff eramankor eta estribillo potente batekin.thumb|"El Último Trago"
 Kanpo estekak 
 Taldeko Youtube kanal ofiziala
 Taldearen Instagram ofiziala
 Bandaren Twitter kontu ofiziala
 Sugerren Facebook orria

Kategoria:Bizkaiko musika taldeak
Kategoria:Dima